ALYTAUS MIESTO SAVIVALDYBĖS TARYBA

SPRENDIMAS

DĖL ALYTAUS VAIKŲ GLOBOS NAMŲ DIENOS MAITINIMO VIENAM GLOBOTINIUI (RŪPINAMAM) NORMOS, FINANSINIŲ NORMATYVŲ

PATALYNEI IR APRANGAI TVIRTINIMO

2014 m. lapkričio 27 d. Nr. T-298

Alytus

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos socialinių paslaugų įstatymo 13 straipsnio 2 dalies 3 punktu ir 4 dalies 6 punktu, Lietuvos Respublikos Vyriausybės 2006 m. spalio 10 d, nutarimu Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“ patvirtintos Socialinių paslaugų finansavimo ir lėšų apskaičiavimo metodikos 28 punktu, Lietuvos Respublikos sveikatos apsaugos ministro 2009 metų rugsėjo 1 d. įsakymu Nr. V-714 „Dėl Lietuvos higienos normos HN 124:2009„Vaikų socialinės globos įstaigos: bendrieji sveikatos saugos reikalavimai“ patvirtinimo" patvirtintos higienos normos HN 124:2009“ Vaikų socialinės globos įstaigos: bendrieji sveikatos saugos reikalavimai“ 16 punktu, Alytaus miesto savivaldybės tarybos 2012 m. birželio 28 d. sprendimu Nr. T-143 patvirtintų Alytaus miesto savivaldybės biudžetinės įstaigos Alytaus vaikų globos namų nuostatų 11.5. papunkčiu, Euro įvedimo Lietuvos Respublikoje įstatymo 3 straipsnio 1 dalimi, 32 straipsnio 2 dalimi, Lietuvos Respublikos Vyriausybės 2013-06-26 nutarimu Nr. 604 patvirtinto Nacionalinio euro įvedimo plano 26 punktu Alytaus miesto savivaldybės taryba n u s p r e n d ž i a:

1. Tvirtinti Alytaus miesto biudžetinės įstaigos Alytaus vaikų globos namų:

1.1 dienos maitinimo vienam globotiniui (rūpinamam) normą:

1.1.1 vienam ikimokyklinio amžiaus globotiniui – 8,25 Lt/ 2,39 Eur*; mokyklinio amžiaus globotiniui (rūpinamam) -9,5Lt/2,75 Eur*;

1.1.2 savaitgalių švenčių ir atostogų dienomis maitinimo išlaidų finansinį normatyvą padidinti 0,60 L/0,17 Eur*;

1.1.3 vienerių metų išlaidų patalynei ir aprangai finansinį normatyvą vienam globotiniui (rūpinamam) – iki 800,00 Lt/231,70 Eur*.

2. Pripažinti netekusius galios Alytaus miesto savivaldybės tarybos 2012 m. spalio 25 d. sprendimo Nr. T-234 „Dėl Alytaus miesto savivaldybės biudžetinės įstaigos Alytaus vaikų globos namų dienos maitinimo vienam globotiniui (rūpinamam) normos, finansinių normatyvų patalynei ir aprangai, minimalių globotinių ( rūpinamų) aprūpinimo apranga, minkštu inventoriumi ir asmens higienos priemonėmis normų tvirtinimo“ 1, 2 punktus.

3. Nustatyti, kad sprendime žvaigždute (*) pažymėta valiuta galioja nuo 2015 m. sausio 1 d.

Savivaldybės meras	Jurgis Krasnickas